text: Sviar vunnu 3-0 á Meksiko, og eru harvið víðari til áttandpartsfinalurnar og vinna bólkin.
text: #000002
text: Kollektivið hjá Svøríki sigraði í einum frálíkum dysti ímóti Meksiko
text: #000003
text: Svøríki er víðari eftir ein flottan 3-0 sigur á Meksiko. Øll málini komu í 2. hálvleiki, og tey syrgdu fyri, at Svøríki er víðari sum nummar eitt úr bólki F. Svøríki fór inn til dystin í Ekaterinburg við sínari lagnu í egnum hondum. Hóast tapið ímóti Týsklandi í allarseinastu løtu, so var framvegis góður møguleiki fyri víðari luttøku hjá svium. Og lat tað verða sagt beinanvegin; Svøríki spældi ein framúr dyst ímóti Meksiko, og talan gjørdist um svenska uppreisn. Janne Anderson hevði sett teir somu fyrstu ellivu á vøllin sum til dystin ímóti týskarunum. Og teir blástu frameftir vøllinum frá byrjan. Emil Forsberg úr RB Leipzig leikti sín klárt besta dyst í hesum endaspælinum. Kreativi miðvallarin var eyðsýndur á svenska liðnum, ið skatpi nakrar góðar møguleikar í 1. hálvleiki. M.a vóru svar vandamikilir uppá deyðbóltar. Men Ochoa var fyri í fleiri førum, og yvirleggjarin hjálpti eisini meksikanarunum, ið annars høvdu bóltin meira, og eisini skapti nakrar góðar støður. Tað var málleyst í hálvleikinum, men tað var avgjørt ikki óáhugavert. Leikferðin var høg, bæði liðini søktu at, og tað hendi nakað allatíðina okkurt. Millum annað var VAR á skránni, tá bólturin kom í armin á Chicharito í brotsteiginum. Men dómarin dømdi ikki brotsspark. Tað var ikki málleyst leingi í 2. hálvleiki. Fimm minuttir inn í 2.hálvleik fór Svøríki í álop. Innlegg kom úr høgru, Viktor Claesson rakti ikki bóltin, men hann datt til vinstra bakkin, Ludwig Augustinusson, ið setti vinstra fótin á, og so var 1-0. Hetta málið setti meira gongd í sviar, og stórar tíggju minuttir seinni misti Meksiko bóltin á miðjum vølli, og Svøríki kom í yvirtal. Marcus Berg varð sendur avstað, og komin inn í brotsteigin varð hann feldur. Eins og ímóti Suður Korea so var liðformaðurin Andreas Granqvist sera tryggur. Rutineraði verjuleikarin knallaði bóltin upp í málhornið. Meksikanarar sóu rystir út, og tá eitt korter var eftir, gjørdi Edson Alvarez eitt sera klossut sjálvmál. 3-0, og Svøríki í dreymalandið. Seinastu løtuna royndi Meksiko at søkja at, men hóast onkrar stórar møguleikar so eydnaðist tað ikki. Svøríki var bara betri í 2. hálvleiki. Teir mongu og lívligu meksikansku áskoðarnir á áskoðaraplássinum og teir í meksikansku leguni hildu nu ondini, og noyddust at hopa uppá, at Týskland ikki megnaði at skora ímóti Suður Korea. Og heimsmeistararnir lótu enntá tvey mál inn í yvirtíðini. Týska eyðmýkingin hevði við sær stóra frøi fyri Meksiko, og harvið komu bæði liðini í Ekaterinburg víðari. Svøríki sum nummar 1 og Meksiko sum nummar 2.Meksiko - Svøríki 0-3 (0-0)
text: #000004
text: Bresta saman um finalupláss í annaðkvøld
  U15-genturnar skúgvaðu alla mótstøðu av vegnum
  13 nýggir venjarar fingið prógv
text: #000006
text: Bresta saman um finalupláss í annaðkvøld
text: #000007
text: U15-genturnar skúgvaðu alla mótstøðu av vegnum
text: #000008